Infomøde om BROEN Stevns på frivillighedscentret - Stevns Netavis
Hårlev • 11.01.18
Infomøde om BROEN Stevns på frivillighedscentret
Tanken med informationsmødet er, at der etableres en ny bro – BROEN Stevns, som kan støtte børn og unge i Stevns kommune til en aktiv fritid i et af kommunens mange foreningstilbud – eksempelvis gymnastik, fodbold, spejder og så videre.
Stevns Frivillighedscenter og BROEN Danmark holder informationsmøde onsdag den 17. januar fra klokken 17.30 til 19.00 i Stevns Frivillighedscenter, Hovedgaden 46, 4652 Hårlev.
Gennem et aktivt fritidsliv ser vi, at børnene og de unge får nye relationer til voksne rollemodeller, får nye venner, passer deres skole og vælger en ungdomsuddannelse. Dette er frem for et liv, hvor ensomhed og en tilværelse på sidelinjen uden for et fællesskab er med til at præge tilværelsen for målgruppen, lyder det fra Erik Haumann.
Vil du vide mere, så er du velkommen til at kontakte Lena Bjerrum Bach, Stevns Frivillighedscenter på telefon 6113 1274 eller Erik Haumann fra BROEN Danmark på telefon 2859 8010.